Swer hinat der v̾holn̾ mīne hat gepflegen
Swer hinat der v̾holn̾ mīne hat gepflegen·
dē wil ich warnē es iſt zit·
d̾ tag d̾ ſchinet mir wol leide vf allen wegē·
es ſchadet ob er langer lit·
vn̄ wiſſe dc
es liehtet ſere·
vf ſinē lip vn̄ vf ſins reinē wibes ere·
dú ſteter tugēde nie v̾gas·

Vs ſvͤſſem mv̄de ſvͤſſeklich ein ſelig wib·
vil ſchone vn̄ zúhtekliche ſpꝛach·
waht̾ min uil lieb̾ frúnt getrúwer lib·
v̄s fuͤget michel vngemach·
dc wekē din·
er iſt mir ſchone·
der ie rang nach reinē w̾dē wibes lône·
entſlafen an dē arme min·

Als lieb als ú úwer ere ſi vn̄ ǒch ſin lib·
ſon lânt ſin ſlafen nv niht me·
do erſchꝛak dc reine mīnekliche wib·
ſi ſpꝛach ſo we dir tag owe·
dc dv einē man·
wilt vō mir ſcheidē·
dc in kriſtenlichē landē noh in heidē·
wib ſo liebē nie gewan·

Deutsche Philologie
Deutschland
13. Jahrhundert
14. Jahrhundert
Mittelhochdeutsch
Versdichtung
Codex Manesse